钦定古今图书集成/理学汇编/字学典/第123卷 > 陈鹤
## 钦定古今图书集成/理学汇编/字学典/第123卷 > 陈鹤

按《徐文长集》：“陈鹤，字鸣埜，一字九皋，山阴人。颖悟绝
群。年十馀，已知好古，置奇帙名帖，穷日夜诵览。十七，
袭其祖军功官，得百户。郁郁负奇疾，弃其所授官，著
山人服。其所作为古诗文，若骚赋、词曲、草书、图画，能
尽效诸名家，间出己意，工赡绝伦。”

按《续文献通考》：“陈野鹤初习真书，略取锺法，仅成蒸
饼，后作狂草，纵横如乱刍，而张尚宝逊业绝喜之。杨
秘图珂者，初亦习二王，而后益放逸，柔笔疏行，了无
风骨。此皆所谓南路体也。”